Srednji Egipat
Srednji Egipat (arapski: ‎مصر الوسطى, Misr al-Wista) je dio teritorije između Donjeg Egipta (Delta Nila) i Gornjeg Egipta a proteže se uzvodno od grada Asyut na jugu do Memfisa na sjeveru Egipta. U davna vremena, Drevni Egipat je bio podijeljen samo na Donji i Gornji Egipat, regija Srednjeg Egipta nije postojala kao zasebna cjelina i nalazila se unutar Gornjeg Egipta. Međutim, ta podjela je potrajala sve do 19. vijeka kada su arheolozi, usljed intenzivnog zanimanja za arheološkom naslijeđem ovog prostora, osjetili potrebu za podjelom Gornjeg Egipta na dva zasebna dijela. Kao rezultat te potrebe, a imajući u vidu postojanje Gornjeg i Donjeg Egipta, skovan je termin "Srednji Egipat", koji se nalazi na potezu rijeke Nil između glavnog egipatskog grada Kaira i Qena Benda. Regija Srednjeg Egipta, danas se može prepoznati kao dio doline Nila, a iako je geografski dio Gornjeg Egipta ipak je kulturološki bliža regiji Donjeg Egipta. U prilog tome ide primjer koji se tiče jezika. Naime, stanovništvo Beni Suefa koristi egipatski arapski, lokalnu verziju arapskog jezika, kao i stanovništvo Kaira a posebno ruralno stanovništvo u Delti Nila a ne verziju Saidi arapskog jezika kojim se služi stanovništvo južnije i kojim govori Sa'idi narod.